# data[].attributes.body
Mobning på socialmedia

Jeg skriver til jer fordi at jeg føler mig så ked af det og ensom. Jeg er blevet mobbet siden jeg gik 3. klasse og har så flyttet til en skole, men der fortsatte mobningen stadig.

Jeg bliver konstant mobbet på facebook, hvor folk kommenterer rigtig sarkastisk på mine billeder, fordi jeg ved at de ikke kan lide mig i virkeligheden også. De kan finde på at skrive: "Du er da bare for lækker".

Jeg har også en ask, hvor folk skriver rigtig grimme ting til mig og jeg kan ikke se om det er mine venner eller nogle jeg kender, fordi det er anonymt. De kan finde på at skrive; "Hvad så ginger, burde du ik snart overveje en ny hårfarve?" eller "hvis jeg lignede dig ville jeg have begået selvmord for længst".

Jeg kan ik klare disse kommentarer længere og jeg føler virkelig ik at livet er noget værd at leve længere. Jeg har ik sagt noget til mine forældre fordi at jeg ik vil have dem til at lave noget stort ud af det på skolen. Jeg kan ik holde skolen ud mere og har flere gange sagt at jeg har haft ondt i maven for at slippe væk, men mobningen fortsætter bare lige så snart jeg kigger på min telefon.

Min mor er ret temperemantsfuld og er bange for hvad hun kan finde på. Min far arbejder også rigtig meget og er sjældent hjemme. Jeg håber derfor i kan hjælpe mig for jeg ved ik hvem jeg ellers skal gå til.

hilsen den meget ulykkelige pige..

Kære pige 15 år

Tak for dit brev. Stærkt at du skriver herind for at få hjælp, for den mobning skal stoppes. Den har varet alt for længe, og jeg må sige at det er utroligt, at du har haft styrken til at holde det ud, men samtidig mærker jeg også, at du har fået nok.

Det er bestemt ikke i orden, det som dine klassekammerater gør, hverken i skolen eller på de sociale medier. Jeg kan sagtens forstå, at du ikke har lyst til at gå i skole, men du erfarer så også at de så ”bare” mobber dig på Facebook og Ask. Lige meget hvordan mobning foregår, bliver man ked af det, derfor skal det stoppes.

Når man, som du, bliver mobbet kan man fuldstændig have mistet troen på, at mobningen nogensinde vil stoppe, men det gør den, og det skal den. Du kan dog ikke løfte opgaven alene. Du skal have hjælp fra andre, og her tænker jeg de voksne. Du skriver, at du ikke har sagt noget til dine forældre, da du ikke vil have dem til at lave noget stort ud af det på skolen. Jeg synes, det der sker er meget forkert og en stor ting! Du skriver jo, at du ikke føler, at livet er værd at leve længere. Den følelse har de fleste unge, som har været udsat for massiv mobning – på BørneTelefonen taler vi med unge i din situation dagligt.

Du skrev, har du har skiftet skole en gang pga. mobning, men at det desværre ikke hjalp. Hvordan reagerede dine forældre mon dengang? Jeg vil virkelig råde dig til at sætte dig ned med dine forældre og fortælle dem, hvordan du har det, måske vise dem dette brev? Mon du kan fortælle dem, at du gerne vil have, at mobningen bliver løst på en stille og rolig måde? Det lyder til, at du har brug for, at det bliver stoppet på en udramatisk måde. Dine forældre kunne måske starte med at arrangere et møde med din klasselærer, og tale om en mulig løsning for at få stoppet mobningen. Din klasselærer har faktisk pligt til at få den stoppet.

Hvis dine forældre ikke ved, hvordan de skal gribe situationen an, så er de meget velkommen til at ringe gratis til vores ”Forældretelefon”, det er Børns Vilkårs rådgivning for voksne, på 35 55 55 57.

De varmeste tanker,
Børnetelefonen

# data[].attributes.headline
10 grunde til, at det er fedt at være teenager! 

# data[].attributes.subject
10 grunde til, at det er fedt at være teenager! 

# data[].attributes.body
Mange synes, det kan være svært at være teenager. Kroppen udvikler sig og der sker mange nye ting. Men der er faktisk mange grunde til, at det er fedt at være teenager. Her får du 10 grunde til, det er fedt at være teenager:

1. Lang sommerferie
Der findes intet bedre end sommerferie! Her har man tid til at lave lige det, man har lyst til. Man kan være sammen med veninderne, læse en god bog, se en film eller være udenfor og nyde det gode vejr. Når man er teenager, er skoleferierne lange, og det giver masser af muligheder for at lave alt muligt andet end skole og lektier. Når man bliver ældre, bliver ferierne kortere, og så er der ikke lige så meget tid til at lave fede ting.

2. Veninder
Veninder er skønne og gode til at snakke med om alt! Det er fedt at dele ting med sine veninder, og de vil altid gerne hjælpe en. Det er især rart, når man har problemer eller bare vil snakke om fyre. Det kan nogle gange godt være svært at sige til ens forældre. Desuden er veninder supergode til at opmuntre en, hvis man er i dårligt humør.

Læs også: Sådan føles det at være teenager i GIF'er

3. Man kan tillade sig at være barnlig
Når man er teenager, er man på vej til at blive voksen, men man kan stadig godt tillade sig at være liiidt barnlig, for man er jo ikke helt voksen endnu. Så kan man altid bruge undskyldningen for at man ikke er helt moden, når man laver noget barnligt. Det virker bare skørt, når man er voksen!

4. Fritidsaktiviteter
Der bliver tilbudt mange fritidsaktiviteter for teenagere, og det er en god mulighed for at prøve nogle forskellige, så man kan finde den helt rigtige fritidsaktivitet, som man vil gå til. Desuden er det en god måde at få nye veninder på og en god pause fra lektierne.

5. Alt er nyt
For mange sker de første gange, når man er teenager: Det første kys, den første forelskelse og den første gang, man er sammen med en fyr. Der er så meget usikkerhed og spænding omkring det! Når man bliver voksen, er det ikke lige så interessant længere.

6. Forældre
Det kan godt være at forældre kan være irriterende og at de ikke altid forstår en. Men de er der altid, når man har brug for dem. Og så er det altså også meget rart med forældre, så man ikke altid selv skal lave mad eller rydde op, ligesom man er nødt til at gøre selv, når man flytter hjemmefra.

7. Frihed
En kæmpe fordel ved at være teenager er, at man får lov til at bestemme noget mere selv. Ens forældre giver en mere frihed, end da man var barn, og det er fedt!

Læs også: 8 ting I synes, er det fedeste ved at være teenager

8. Shopping
Shopping er noget af det bedste og endnu federe, når man er teenager! Man kan bruge en hel dag på at shoppe og kigge på butikker. Det er også en god mulighed for at hænge ud med sine veninder, prøve en masse forskelligt tøj og måske få lidt lækkert at spise sammen.

9. Man kan tillade sig at være smaskforelsket i kendte personer
Endnu en fed ting ved at være teenager, som virker superunderligt for voksne, er at man kan have et kæmpe crush på en kendt person. Man kan eksempelvis tillade sig at være smaskforelsket i Justin Bieber, hænge plakater af ham overalt, følge ham på de sociale medier og have ham som baggrundsbillede på sin telefon, uden det virker underligt. Det gør det altså, når man bliver voksen.

10.   Du skal ikke betale regninger
Det kan godt være, at du ikke tænker særlig meget over regninger. Men det er altså en fed ting ved at være teenager! Man skal hverken betale eller bekymre sig om regninger. Det skal man, når man bliver voksen, og det er ikke fedt.

# data[].attributes.attachment_link.title
BLADE RUNNER 2049  dansk trailer 2 - I biografen 5. oktober 2017

# data[].attributes.attachment_link.description
Harrison Ford og Ryan Gosling lægger an til at underholde dig i 2017. Denis Villeneuve har instrueret, mens Ridley Scott har produceret. - Det kan kun blive godt!

# data[].attributes.body
Jeg er en pige på 15 år, der har oplevet noget yderst pinligt… Jeg var til en fest hos en af mine veninder, hvor hele klassen var inviteret. Mit crush kom selvfølgelig også. Festen gik egentlig fint, lige indtil der blev sat en langsom sang på, og alle begyndte at danne par. Jeg var så heldig, at mit crush spurgte, om jeg ville danse, og jeg svarede selvfølgelig ja. Han lagde sine arme rundt om mig, og vi dansede tæt. Efter noget tid kiggede vi hinanden i øjnene, og langsomt lænede han sig hen mod mig for at kysse mig. Lige inden, vi kyssede, stoppede musikken, og en pige råbte ”Se! De kysser”. Alle vendte sig rundt og stirrede på os, og nogen begyndte at grine. Jeg har aldrig følt mig så pinlig berørt før, og jeg fik desværre aldrig kysset ham.

Hilsen den meget pinligt berørte pige